《丙申生日七十自赋二首》
元代·方回

先君无罪谪封川，天畀遗孤出瘴烟。
忽到古希年七十，犹思上大化三千。
苦吟足可编诗史，狂醉真宜号谪仙。
五子传家无一物，聊将书册当青毡。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。